Document ID: 32008R1169

UREDBA KOMISIJE (ES) št. 1169/2008
z dne 25. novembra 2008
o spremembi Uredbe (ES) št. 1449/2007 glede datumov za vložitev zahtevkov za uvozna dovoljenja za leto 2008 v okviru tarifnih kvot za sladkor
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 148(c) v povezavi s členom 4 Uredbe,
ob upoštevanju naslednjega:
(1)
Člen 5 Uredbe Komisije (ES) št. 1449/2007 z dne 7. decembra 2007 o odstopanju od uredb (ES) št. 2402/96, (ES) št. 2058/96, (ES) št. 2375/2002, (ES) št. 2305/2003, (ES) št. 950/2006, (ES) št. 955/2005, (ES) št. 969/2006, (ES) št. 1100/2006, (ES) št. 1918/2006, (ES) št. 1964/2006, (ES) št. 1002/2007 in (ES) št. 508/2007 glede datumov za vložitev zahtevkov in izdajo uvoznih dovoljenj za leto 2008 v okviru tarifnih kvot za sladki krompir, škrob iz manioke, žita, riž, sladkor in oljčno olje ter o odstopanju od uredb (ES) št. 1445/95, (ES) št. 1518/2003, (ES) št. 596/2004 in (ES) št. 633/2004 glede datumov za izdajo izvoznih dovoljenj za leto 2008 za goveje in telečje meso, prašičje meso, jajca in perutninsko meso (2) določa odstopanje za leto 2008 glede datumov za vložitev zahtevkov za uvozna dovoljenja v okviru tarifnih kvot za sladkor.
(2)
Uredba Komisije (ES) št. 950/2006 z dne 28. junija 2006 o podrobnih pravilih za izvajanje uvoza in prečiščevanja proizvodov v sektorju sladkorja v okviru nekaterih tarifnih kvot in preferencialnih sporazumov za tržna leta 2006/2007, 2007/2008 in 2008/2009 (3), kakor je bila spremenjena z Uredbo (ES) št. 892/2008 (4), odpira nove tarifne kvote z zaporednimi številkami od 09.4431 do 09.4437. Treba je podaljšati odstopanje glede datumov za vložitev zahtevkov za uvozna dovoljenja za nove kvote in zato spremeniti Uredbo (ES) št. 1449/2007.
(3)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Člen 5(1) Uredbe (ES) št. 1449/2007 se nadomesti z naslednjim:
„1. Z odstopanjem od člena 4(2) Uredbe (ES) št. 950/2006 zahtevkov za uvozna dovoljenja za proizvode v sektorju sladkorja v okviru kvot 09.4331 do 09.4351, 09.4315 do 09.4320, 09.4324 do 09.4328, 09.4365, 09.4366, 09.4380, 09.4390 in 09.4431 do 09.4437 za leto 2008 ni mogoče več vložiti po petku, 12. decembra 2008, po 13. uri po bruseljskem času.“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 25. novembra 2008

Labels: 3
17